

Broj: 05-05-402-6/20

Datum: 22.12.2020. godine

**- ODLUKA O PONIŠTENJU POSTUPKA JAVNE NABAVKE -**

Na osnovu člana 69. stav 3, člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na osnovu Rješenja Ureda za razmatranje žalbi BiH broj: JN2-03-07-1-3278-7/20 od 17.12.2020. godine, u postupku javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona, JU Direkcija regionalnih cesta TK donosi

**ODLUKU**

**o poništenju postupka javne nabavke**

**Član 1.**

Poništava se postupak javne nabavke usluga izrade projekatne dokumentacije za sanaciju tri mosta na regionalnim cestama Tuzlanskog kantona iz dokazanih razloga koji su izvan kontrole ugovornog organa i koji se nisu mogli predvidjeti u vrijeme pokretanja postupka javne nabavke (član 69. stav 3. Zakona o javnim nabavkama BiH)- Rješenje Ureda za razmatranje žalbi BiH broj: JN2-03-07-1-3278-7/20 od 17.12.2020. godine.

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-05-402/20 od 02.11.2020.g. Javna nabavka je pokrenuta putem otvorenog postupka. Procijenjena vrijednost javne nabavke bez PDV-a iznosila je 108.200,00 KM.

Obavještenja o nabavci broj 997-1-2-85-3-95/20 objavljeno 03.11.2020. godine na web stranici javnih nabavki. Objava u službenom glaniku „Službeni glasnik BiH” broj: 71/20.

Ugovorni organ je sačinio Tendersku dokumentaciju u skladu sa Zakonom o javnim nabavkama i Uputstvom za pripremu modela tenderske dokumentacije i ponuda i istu učinio dostupnom na web stranici [www.ejn.gov.ba](http://www.ejn.gov.ba) svim zainteresiranim privrednim subjektima poštivajući princip jednakog tretmana i nediskriminacije.

Ponuđač Infra doo Sarajevo je 05.11.2020. godine preuzeo predmetnu tendersku dokumentaciju, a dana 10.11.2020. godine putem pošte, ovaj organ je zaprimio žalbu ponuđač Infra doo Sarajevo na tendersku dokumentaciju.

Postupajući po žalbi, a na osnovu člana 100. stav 3. Zakona o javnim nabavkama Bosne i Hercegovine, Ugovorni organ je utvrdio da je žalba blagovremena, dopuštena i izjavljena od ovlaštenog lica ali neprihvatljiva. Kao takva je upućena Uredu za razmatranje žalbi zajedno sa kompletnom dokumentacijom i izjašnjenjem na navode iz žalbe.

Ured za razmatranje žalbi je donio Rješenje broj JN2-03-07-1-3278-7/20 od 17.12.2020. godine kojim je usvojio žalbu te poništio tendersku dokumentaciju i obavještenje o nabavci.

Iz navedenih razloga, primjenom člana 69. stav 3. Zakona o javnim nabavkama, odlučeno je kao u članu 1. ove Odluke.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl.pravnik

**Dostaviti:**

* Svim ponuđačima koji su učestvovali u JN
* Evidencija
* Arhiva